钦定古今图书集成/理学汇编/经籍典/第084卷 > 王申子周易辑说 > 《问大象》
## 钦定古今图书集成/理学汇编/经籍典/第084卷 > 王申子周易辑说 > 《问大象》

或问曰：“诸卦《大象》取义，与本卦之义不同，何也？”曰：“愚
观文王重卦六画上取象义，立卦名，往往不尽依伏
义先天卦象以取义。夫子《大象》则取先天八卦本象，
而又取其善者用之。如剥之为卦，全卦以剥阳取义，
而《大象》乃取厚下安宅之类。于此亦可见《易》之为道
也屡迁，用之吉凶则存乎其人也。”